Í seinni hluta gagnaöflunar fór ég að nota
upptökur til að tjá mig á táknmáli,
þar sem það er mitt móðurmál, og fyrir mig 
mun fljótlegri og auðveldari leið til að tjá mig
í stað þess að skrifa þar sem ég þarf mikið 
að hugsa hvernig á að skrifa íslensku,
hvernig orðalag ég á að nota
til að geta seinna skilið textann.
Eftir því sem ég þurfti að skrifa meira 
í rannsóknardagbækur mínar
fann ég hvernig 
þolinmæði mín minnkaði.
þannig að ég fór að taka fleiri 
myndbandsupptökur heima,
og notaði svo forritið QuickTime 
Player til að horfa á upptökuna.
Það kom í ljós að upptökurnar gáfu mér 
betri skilning og ítarlegri upplýsingar
sem ég gat svo 
skráð í word.
Í gegnum tjáningu mína sagði 
ég frá því hvernig gengi í kennslunni
og hvað mætti 
betur fara,
hvernig ég upplifði kennslustundir með 
nemendum og umræður okkur um námsefnið.
Til að byrja með skráði ég í litlar 
dagbækur og tók ljósmyndir á iphone,
sem við kennarar eigum, 
og ipad í eigu skólans.
Ég notaði einnig dagbók í formi myndbands-
upptakna sem ég setti í tölvuna mína
og skoðaði í forritinu 
QuickTime Player.
Gögnin notaði ég til að greina augnablik sem veittu 
mér skilning á hvernig nemendur læra íslensku,
orðaforða og setningar, í gegnum táknmál 
um leið og þau eiga félagsleg samskipti.
Ég greindi líka hvernig ég upplifði kennsluna, að 
kenna nemendum íslenskt ritmál í gegnum táknmál.